JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Süüria ähvardab rünnata Tel Avivi lennujaama
Ka Iraan tõstab oma sõjalist profiili
Iisrael otsib koostööd Kesk-Aafrikast
Alanud aastal ja ka mullu detsembri lõpus
on Iisrael teinud Süüriasse kümneid õhu- ja raketirünnakuid.
Hukkunud on vähemalt 21 inimest,
Süüria valitsuse väitel olid 15 neist Süüria armee sõdurid
ja kuus kuulusid Iraani Revolutsioonikaarti.
Rünnakud olid suunatud peamiselt Iraani armeebaasidele Süürias,
kust Iraan on teinud
ja on korduvalt ähvardanud Iisraeli vastu rünnakuid teha.
Kuna Süüria valitsus teeb pidevalt koostööd Iraani
ja ka Hezbollah'ga Liibanonis, kes taotleb samuti Iisraeli hävingut,
leiab Iisrael, et tal on õigus ennetavaid rünnakuid teha.
Süüria saadik ÜROs Bashar Jaafari esitas Julgeolekunõukogus ähvarduse
ja tõi põhjuseks, et Iisraeli rünnakud
on olnud suunatud peamiselt Damaskuse lennujaama ümbrusse,
mistõttu Süürial on õigus teha sama
Iisraeli suurima lennujaamaga Tel Avivis.
Süüria ettepanekust hoolimata
ei võtnud Julgeolekunõukogu vastu Iisraeli hukka mõistvat resolutsiooni.
Iraani kõrgeim juhtkond andis armeele uusi korraldusi seoses Süüriaga.
Seni on Iraani armee olnud kaitsepositsioonil,
kuid nüüd tuleb siirduda ründepositsioonile,
kuulutas eelmisel pühapäeval Iraani armee peastaabiülem
kindral Mohammed Bagheri.
Hakkame nüüd ründama kohe, kui leiame, et meie maad, kodanikke
või sõdureid ähvardab mingi välisjõud, rääkis Bagheri.
Iraan on kritiseerinud ka Venemaad seoses sellega,
et viimane pole aktiviseerinud oma S-300 rakette,
kui Iisrael või sionistlik vaenlane, nagu iraanlased teda kutsuvad,
on teinud õhu- või raketirünnakuid Liibanoni õhuruumi kaudu.
Enim rõhutas küsimust Iraani riikliku julgeoleku esimees,
kes tõdes lisaks, et kui Venemaa oleks asjalikult tegutsenud,
poleks sionistid julgenud rünnakuid nii avalikult teha.
Näib, et sionistidel ja Venemaal on mingi omavaheline kokkulepe
või koordineerimine Iisraeli õhurünnakute
ja Vene raketisüsteemide vahel, tõdes esimees kibestunult.
Venemaa vastas kohe Iraani kriitikale.
Süüria armee õhukaitse pole valmis võtma vastutust
S-300 raketisüsteemi eest.
"Oleme koolitanud neid mitu kuud
ja meie hinnangul võtab süsteemi tundmaõppimine viis kuud.
Alles märtsis võime loovutada vastutuse süürlastele," öeldi Moskvast.
Ekspertide sõnul on teiseks põhjuseks see,
et Venemaa tahab Süüriale antud raketipatareidele topeltkindlustust.
Nad hakkavad kontrollima iga lasku ja soovi korral neid ka ära hoidma.
Eelmainitud ÜRO Julgeolekunõukogu istungil
esitas Süüria ka teise Iisraeli puudutava resolutsioonieelnõu.
See puudutas Golani kõrgustikku,
mille Iisrael vallutas Süürialt 1967. a nn Kuue päeva Sõjas.
Süüria on regiooni endale korduvalt tagasi nõudnud, eriti nüüd,
kui USA kaaluvat võimalust Golan Iisraeli osaks tunnistada.
Süüria tahab, et Julgeolekunõukogu mõistaks Iisraeli hukka
kui Golani okupeerija ja kehtestaks Iisraelile sanktsioonid,
kuni kõrgustik Süüriale tagastatakse.
Iisraeli armee peastaap peab Golani siiski nii strateegiliseks regiooniks,
et sellest ei saa loobuda, eriti kui Iraan saab juurdepääsu alale,
kust saaks kogu Põhja-Iisraeli sõjaliselt kontrollida.
Iisraeli valitsus võttis tõsiselt Süüria ähvardusi
rünnata Tel Avivi lennujaama. Kogu Tel Aviv-Jaffa piirkonda
paigutatakse mitmeid Iron Dome'i raketitõrjepatareisid.
Neid lisatakse ka lõunast lähtuva ohu vastu,
sest Hamas on taas aktiviseerunud nii märulite kui raketirünnakute osas.
Kuna Iraan toetab nii Süüriat kui Hamasi
nii majanduslikult kui sõjaliselt, peab Iisraeli armee valmistuma
ka lõunast saabuvate Iraani päritolu Fateh'-tüüpi keskmarakettide vastu.
Iisraeli valitsus on koos mitme teise lääneriigi ja USAga tunnustanud
Venezuela opositsioonijuhi ja parlamendispiikri Juan Guaido
riigi ametlikuks presidendiks.
Venezuela praegust vasakvalitsust ja president Nicholas Madurot
toetavad aga Venemaa, Hiina, Türgi ja Mehhiko.
Maduro eelkäija Hugo Chavez oli kunagi jõuline Iisraeli-vastane
ning Palestiina omavalitsuse, Mahmoud Abbasi
ja tema eelkäija Yasser Arafati suur toetaja.
Venezuelal on ühed maailma suurimad teadaolevad naftavarud,
kuid sotsialistlik valitsusmudel on viinud riigi majanduse allakäigule
ja riigist on naabermaadesse pagenud üle 3 miljoni elaniku.
Peaminister Netanyahu käis jaanuari keskel
Tšaadi Islamivabariigi pealinnas N'Djamenas
ja taastas riigiga diplomaatilised suhted.
Netanyahu visiit Kesk-Aafrikasse ei piirdunud vaid koostööga Tšaadis,
vaid sel oli ka laiem tähendus,
sest Netanyahu otsib uusi koostöömudeleid
riikideblokiga SAHEL. Sinna kuuluvad lisaks Tšaadile
ka Nigeeria, Mali, Burkina Faso ja Mauretaania.
Nad tahavad moodustada viie riigi ühised relvajõud,
et võidelda islamiäärmuslastest terrorirühmituste vastu.
Nigeerial on juba siseriiklik probleem - islamirühmitus Boko Haram,
kelle hirmutegude vastu on riik üksi jõuetu.
Iisraeli esimene panus on toimetada G5 SAHEL-i vägedele
parimad võimalikud relvad ning luure- ja sideseadmeid.
Kasuteguriks peab Iisrael seda, et Tšaadi president Idriss Deby
lubas kasutada oma mõjuvõimu teiste SAHEL-i riikide juures,
et noodki hakkaksid kaaluma suhete normaliseerimist Iisraeliga.
Peaminister Netanyahu kutsus veebruaris Jeruusalemma
nelja Euroopa riigi juhid.
Kohtumisel arutatakse saatkondade kolimist
ja võimalusi mõjutada
EL-is valitseva BDS-liikumise populaarsuse vähendamist.
Kutsutute seas on Poola, Ungari, Tšehhi Vabariik ja Slovakkia
ehk nn Visegradi riigid.
Neid peetakse 28 EL riigi seas tavaliselt
ühtedeks parempoolseimateks ja konservatiivseimateks.
Algsed kokkulepped kohtumisteks on ka Kreeka ja Küprosega
ning visiidikutsed on saadetud ka kolmele Balti riigile -
Eestile, Lätile ja Leedule.
Netanyahu tahab sellega signaliseerida valijaile,
et tema suhted välisriikidega on laitmatus korras.
Sellised olid tänased uudised.
Osale kindlasti palverindel nii Iisraeli kui Jeruusalemma eest.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee